Brand in JHB-gebou onder beheer | Netwerk24
06 September 2018 18:00
Brandbestryders van Johannesburg, Tshwane en Ekhuruleni het die brand in die Bank van Lisabon onder beheer gebring.
Nana Radebe, woordvoerder van die Johannesburgse mediese nooddienste, sê brandbestryders was Donderdagmiddag besig om soveel moontlik kartondose en papiere uit die brandsone te verwyder.
Altesaam sewe brandweerwaens, drie hyskrane en 50 brandbestryders was Donderdag op die toneel.
Twee Oryx-helikopters van die Suid-Afrikaanse lugmag het oor die gebou gesirkel en is op bystand geplaas om waterbomme op die gebou los te laat indien nodig.
Michael Sun, lid van die Johannesburgse burgemeesterskomiteelid vir openbare veiligheid, sê brandbestryders sal vir ’n tweede nag by die gebou
Voetgangers het Donderdag buite die afgesperde gebied om die gebou toegekyk hoe brandbestryders die 16de verdieping met water deurdrenk.
Die water het teen die gebou afgeloop terwyl mense met hul selfone foto’s geneem het van die wolkekrabber wat om sy boonste vloere pikswart van die roet is.